টিউশন সেরে ফেরার পথে নাবালিকাকে তুলে নিয়ে গণধর্ষণ, দমদমে হাড়হিম ঘটনা

কলকাতা: দমদমে (Dumdum Incident) নাবালিকাকে গণধর্ষণের অভিযোগে চাঞ্চল্য (Minor Girl Rape Incident at Dumdum)। অভিযুক্ত তিন বন্ধুকেই গ্রেফতার করেছে পুলিশ। তাদের বিরুদ্ধে ধর্ষণ, বেআইনিভাবে আটকে রাখা-সহ একাধিক ধারায় মামলা রুজু করা হয়েছে।

পুলিশ সূত্রে জানা গিয়েছে, সপ্তম শ্রেণির ওই নাবালিকা শনিবার সন্ধ্যায় টিউশন সেরে ফিরছিল। ফেরার পথে এক বন্ধুর সঙ্গে দেখা হয়, এবং তারা কিছুক্ষণ কমলাপুর পার্কে বসে গল্প করে। কিছু সময় পর আরও দুই বন্ধু সেখানে আসে। অভিযোগ, তিনজন মিলে জোর করে নাবালিকাকে টোটোতে তোলে এবং নিয়ে যায় দমদমের দুই নম্বর মতিলাল কলোনির হরিজন বস্তিতে। সেখানকার একটি ঝুপড়িতে তাকে গণধর্ষণ করা হয় বলে অভিযোগ।

আরও পড়ুন: বিয়ের মরশুমে কলকাতায় কত সোনার দাম, জেনে নিন..

কোনওক্রমে অভিযুক্তদের হাত থেকে পালিয়ে বাড়ি ফিরে আসে নির্যাতিতা। তার শারীরিক অবস্থায় সন্দেহ হওয়ায় পরিবারের সদস্যরা জানতে চাইলে, নাবালিকা পুরো ঘটনার বিবরণ দেয়। এরপর রাতেই দমদম থানায় লিখিত অভিযোগ দায়ের করা হয়।

অভিযোগের ভিত্তিতে টোটোচালক-সহ তিনজনকে গ্রেফতার করেছে পুলিশ। নির্যাতিতার পরিবারের দাবি, অভিযুক্তদের কঠোরতম শাস্তি হোক। পুলিশের এক আধিকারিক জানিয়েছেন, “অভিযোগের ভিত্তিতে গ্রেফতার করা হয়েছে। ঘটনাটি নিয়ে বিস্তারিত তদন্ত চলছে।”

দেখুন আরও খবর: